b'\n_START_ARTICLE_\nSkeleton tank\n_START_SECTION_\nZgodovina in opis\n_START_PARAGRAPH_\nCilj prototipa je bil narediti \xc4\x8dim la\xc5\xbeji tank primerljivih dimenzij britanskim te\xc5\xbekim tankom. Za razliko od britanskih tankov, ki so bili obdani z oklepom, je ta tank imel v celoti zaprto le glavno kabino. Okoli kabine so bili le podporni stebri, ki so dr\xc5\xbeali tank skupaj. Ta poteza je tanku drasti\xc4\x8dno zmanj\xc5\xa1ala te\xc5\xbeo. Naloga projekta je bila tudi izbolj\xc5\xa1ati vozne lastnosti in z zmanj\xc5\xa1anjem te\xc5\xbee je konstruktorjem to tudi uspelo. Najve\xc4\x8d vpra\xc5\xa1anj se je pojavilo pri za\xc5\xa1\xc4\x8diti, ki je bila \xc5\xa1ibka to\xc4\x8dka tega tanka._NEWLINE_Skeleton tank je tehtal 9 ton, njegove mere pa so bile primerljive z ostalimi britanskimi te\xc5\xbekimi tanki. Tank je imel do 20 ton la\xc5\xbejo konstrukcijo od tankov Mark IV in Mark V. Posadko sta sestavljala dva \xc4\x8dloveka, voznik in strelec, ki je uporabljal strojnico kalibra 7,62 mm v vrhnji kupoli tanka._NEWLINE_Tank skeleton ni bil nikoli v redni proizvodnji. Prototip je restavriran v muzeju United States Army Ordnance Museum.'